j)propune nivelul taxelor pentru serviciile prestate de către Colegiu, precum şi al cotizaţiei anuale de membru; k)urmăreşte respectarea legii şi a Codului deontologic al profesiei de psiholog cu drept de liberă practică; l)adoptă şi emite norme privind formarea profesională a psihologilor, norme privind accesul în profesia de psiholog, norme privind competenţele profesionale ale psihologilor, precum şi alte acte administrative cu caracter normativ pentru detalierea şi punerea în aplicare a dispoziţiilor legale în vigoare. (2)Pentru îndeplinirea atribuţiilor specifice, Comitetul director poate mandata în mod expres şi limitativ preşedintele Colegiului. (3)Coordonarea procesului de analiză a cererilor date spre soluţionare Comitetului director este realizată de către preşedintele Colegiului, care soluţionează cererile date în competenţa sa sau le înaintează împreună cu documentele de susţinere comisiilor de specialitate sau forurilor de conducere, după caz. (4)În îndeplinirea atribuţiilor sale, Comitetul director are în subordine structura de suport, condusă de către preşedintele Colegiului, organizată potrivit prezentului regulament,

## CAPITOLUL VIII: Comisiile de specialitate ale Colegiului SECŢIUNEA 1: Dispoziţii generale

Art. 20 (1)Comisiile de specialitate ale Colegiului sunt structuri cu caracter profesional, (1)Comisiile de specialitate ale Colegiului sunt structuri cu caracter profesional, autonome decizional, aflate în subordinea Comitetului director, care desfăşoară proceduri de analiză profesională specializată, în vederea înaintării către Comitetul director a propunerilor de aprobare, amânare sau respingere a cererilor formulate, date spre soluţionare Comitetului director, în condiţiile legii şi ale prezentului regulament. (2)Comisiile de specialitate ale Colegiului sunt următoarele: a)comisiile aplicative: Comisia de psihologie clinică şi psihoterapie, Comisia de psihologia muncii, transporturilor şi serviciilor, Comisia de psihologie educaţională, consiliere şcolară şi vocaţională şi Comisia de psihologie pentru apărare, ordine publică şi siguranţă naţională; b)Comisia metodologică; şi c)Comisia de deontologie şi disciplină. (3)Preşedintele Colegiului poate desemna din rândul membrilor comisiilor de specialitate persoanele care reprezintă Colegiul în reuniunile interne sau internaţionale, în domeniile de competenţă, la propunerea comisiilor aplicative.

### Art. 21

Alegerea membrilor comisiilor de specialitate se realizează de către Convenţia naţională, potrivit procedurilor aprobate de către Comitetul director.

### Art. 22

În îndeplinirea atribuţiilor specifice comisiile de specialitate elaborează propunerii şi proiecte de acte administrative, care sunt înaintate spre aprobare Comitetului director sau preşedintelui Colegiului, după caz.

Art. 23 (1)Reglementarea activităţilor specifice comisiilor de specialitate în cadrul (1)Reglementarea activităţilor specifice comisiilor de specialitate în cadrul procedurilor de analizare a cererilor date spre soluţionare Comitetului director se realizează prin normele privind accesul în profesia de psiholog cu drept de liberă practică, normele privind competenţele profesionale ale psihologilor cu drept de liberă practică, normele privind formarea profesională a psihologilor cu drept de liberă practică, precum şi prin alte acte administrative, aprobate prin hotărâre a Comitetului director.